# Amintes I de Macedònia

### De Viquipèdia

Amintes I (Amyntas, Ἀμύντας) fou rei de Macedonia (vers 547 aC-498 aC). Era fill d'Alcetes al que va succeir a la seva mort vers la meitat del segle VI aC.

Vers el 511 aC, després de l'expedició de Darios I el gran a Escítia, el rei persa va enviar a Megabazos amb vuitanta mil homes a Europa i va sotmetre Peònia. Vers el 507 aC Megabazos va demanar a Amintes subministraments (aigua i menjar) i el rei macedoni va haver d'acceptar immediatament. Al banquet que es va donar als delegats de Megabazos, van demanar la presencia de les dames, i el rei va accedir, però després foren ofeses pels perses i el príncep Alexandre les va fer retirar amb el pretext de que anaven a posar-se mes maques. En lloc d’elles va fer tornar a uns quants joves disfressats de dona, que van matar als perses. Quant Megabazos va veure que no tornaven va enviar al general Bubares amb un cos d'exèrcit cap a Macedònia, però Alexandre es va lliurar del càstig donant a la seva germana Gigis en matrimoni al general persa. Bubares i Gigis (Gygaea) van tenir al menys un fill anomenat Amintes en honor del seu avi, fill que es esmentat per Heròdot.

Amintes va morir el 498 aC i el va succeir el seu fill Alexandre I de Macedònia.

Obtingut de "http://ca.wikipedia.org../../../a/m/i/Amintes_I_de_Maced%C3%B2nia_415f.html"

Categoria: Reis de Macedònia

##### Views

- Article
- Discussió
- Revisió actual

##### Cerca